ભાવનગરે સ્વચ્છતાના પગલે પા પા પગલી માંડી છે. આ શિયાળામાં જ્યારે હું ભાવનગર ગઈ ત્યારે સવાર સાંજ રોજ વાઘાવાડી રોડ ઉપર ચાલવા નીકળતી હતી. ખાણી-પીણીની લારીઓની આજુ બાજુ મોટર સાયકલો અને કાર પાર્ક થયેલી જોતી. ત્યાં સાથે કચરો પણ જોવા મળતો. પણ છાપામાં જેવા મેં ખબર વાંચ્યા કે કચરા પેટી નહી રાખે તેને દંડ ભરવો પડશે. તેને બીજે જ દિવસે બધે કચરા માટે ડબા, ટોપલા, ડોલ કે જે હાથમાં આવ્યું તે બંધાંએ રાખી દીધા હતા. ત્રીજે દિવસે થોડે થોડે અંતરે થાંભલા ઉપર સ્વચ્છતા રાખવાના સૂચનો દેખાણાં. રાતોરાત નાગરિકો સુધરી ગયા.